למרות הסתירה בין המקורות, מקובל להניח באופן כללי שמעמדו של האקאן כיורשו של סטנקיל כמלך שוודיה הוא נכון. הוא מלך החל משנת 1070 בכמה אזורים בשוודיה לאחר שירש את אלסטן סטנקילסון והחל משנת 1075 גם באופלנד, לאחר שרש את אנונד גרדסקה. ברשימת המלכים שמופיעה באנציקלופדיה הלאומית השוודית נמחק שמו של אנוד גרדסקה והאקאן מופיע כיורשו של אלסטן סטנקילסון. על פי הטענה באנציקלופדיה הלאומית ייתכן גם שהם משלו יחד עם אינגה הזקן בשנות השמונים של המאה ה-11. במכתב שנשלח על ידי האפיפיור גרגוריוס השביעי הוא פונה לאינגה יחד עם האקאן או עם אלסטן סטנקילסון כמלכי וסטרייטלנד ומורה להם לגבות מעשר כמורה ולשלוח כמרים לרומא כדי לעבור שם הכשרה.
באנציקלופדיה בריטניקה נאמר ש"בסוף התקופה הוויקינגית (1050 לערך), נותרה שוודיה כפדרציה רופפת של מחוזות. שושלת מונסו נכחדה ב-1060. לאחר מותו של חתנו של אחרון מלכי שושלת זו, סטנקיל, ב-1066, פרצה מלחמת אזרחים. בשנת 1080 לערך מלכו בניו של סטנקיל, אינגה, ואלסטן". אם המונח "מלחמת אזרחים" הוא התיאור המתאים לתקופה שבין השנים 1066 – 1080, השליטים של אותה תקופה יכלו להיות מוגדרים בתחום האפור שבין "מלך" ל"מצביא". תיאור תקופה זו בהיסטוריה של שוודיה כ"תקופת מעבר" (Translatio imperii) יכול להתבסס בעיקר על רוויזיוניזם היסטורי ספקולטיבי שהתרחש ככל הנראה במגמות סותרות החל מראשית המאה ה-13 לכל המאוחר.
אדם מברמן.
על פי יצירתו של אדם מברמן, מעשי הבישופים של כנסיית המבורג, שנכתבה בשנות השבעים ובראשית שנות השמונים של המאה ה-11, היה האקאן מלך נבחר שכיהן לאחר שהודחו אלסטן, בנו של סטנקיל ואנונד גרדסקה.
החוק של וסטרייטלנד.
על פי רשימות המלכים שבחוק של וסטרייטלנד, האקאן האדום מלך 13 שנים כיורשו של סטנקיל.
סאגות.
בסאגה אודות מגנוס אולפסון, חלק ממחזור העולם של סנורי סטורלוסון, שנכתב ב-1225, רשום האקאן כיורשו של סטנקיל: "סטנקיל, המלך השוודי, מת בערך באותה עת בה נפלו של ההאראלדים, והמלך שמלך אחריו נקרא האקאן. אחריו מלך אינגה, בנו של סטנקיל".
באופן דומה, בסאגת האראוור (Hervarar saga) מהמאה ה-13 נכתב: "לסטנקיל היה בן בשם אינגה, שהיה מלך לאחר האקאן".
הפועל מגדל העמק (כדורגל)
הפועל מגדל העמק היא קבוצת כדורגל מהעיר מגדל העמק. כיום הקבוצה משחקת בליגה א' צפון.
היסטוריה.
הקבוצה נוסדה בשנת 1959 ובעונת 1963/64 הופיעה לראשונה בליגה ב'. בעונת 1970/71 זכתה בקבוצה באליפות ליגה ב' צפון ורשמה העפלה היסטורית לליגה א'. עונת הבכורה שלהם בליגה א' הייתה העונה המוצלחת ביותר של הקבוצה, כאשר הקבוצה סיימה במקום החמישי בטבלה וגם הדיחה קבוצה בכירה בדמותה של הפועל כפר סבא במסגרת גביע המדינה בתוצאה 2–5. בעונת 74–1973 הקבוצה סיימה בתחתית טבלת ליגה א' ושבה חזרה לליגה ב' לאחר שסיימה בתחתית מבחני פלייאוף הירידה.
מאז לקבוצה היו פרקי זמן בליגה א' בתחילת שנות ה-80 ובסוף שנות ה-90 עד תחילת שנות ה-2000, שלבסוף הסתיים בירידה לליגה ב'. בעונת 2011/12 הקבוצה חזרה לליגה א' לאחר שניצחה במחני פלייאוף העלייה בפנדלים את צעירי ביר מכסור. בעונת החזרה לליגה א' הקבוצה סיימה במקום השלישי והשתתפה מבחני פלייאוף העלייה, הקבוצה ניצחה 0–3 את הפועל אסי גלבוע בסיבוב הראשון, ובסיבוב השני ניצחה 1–2 את הפועל הרצליה. בסיבוב השלישי הודחה מגדל העמק מלאחר שהפסידה 0–1 לבית"ר כפר סבא, שאחר כך ניצחה בגמר פלייאוף העלייה.
בעונה החולפת הקבוצה סיימה במקום הרביעי, והיא השתתפה במבחני העלייה. את משחקה הראשון ניצחה מגדל העמק את הפועל כרמיאל צפת 0–2, ולאחר מכן בסיבוב השני היא הודחה בתוצאה 3–5 בפנדלים על ידי עירוני טבריה לאחר שהמשחק הסתיים בתום 120 דקות בתוצאה 1-1. בעונה לאחר מכן מגדל העמק סיימה במקום החמישי והשתתפה במבחני העלייה בפעם השלישית, הקבוצה הודחה כבר בסיבוב הראשון על ידי עירוני נשר שגברה עליה בתוצאה 3–4 בפנדלים, לאחר שהמשחק הסתיים בתוצאה 2-2.
בעונת 2017/18 סיימה מגדל העמק במקום ה-14 בליגה א' צפון המוביל למשחק המבחן אותו שיחקה מול בני פרדיס שהעפילה לאחרי משחקי הפלייאוף מליגה ב'. המשחק שנערך באצטדיון בעילוט הסתיים בתוצאה 0:5 להפועל מגדל העמק משערים של אופק מלול, לידור כהן, דוד אמזלג, רם סופר ויותם כהן. בזכות הניצחון הבטיחה הקבוצה עונה נוספת בליגה א'. במאי 2018 הודיע ראש העיר כי אושרה התוכנית לבניית אצטדיון חדש אשר יכיל 7,000 מקומות.
אדומס מיצקיאביצ'יוס
רימון - בית ספר למוסיקה
מאוויס צ'יבוטה
מאויס צ'יבוטה דפונו (בצרפתית: Mavis Tchibota Dufounou; נולד ב-7 במאי 1996) הוא כדורגלן קונגולזי-ישראלי המשחק בעמדת החלוץ בקבוצת הכדורגל מכבי חיפה ובנבחרת קונגו.
קריירת מועדונים.
צ'יבוטה נולד וגדל בפואנט נואר, הרפובליקה של קונגו. בגיל 15 וחצי הגיע לראשונה לישראל כדי להיבחן בקבוצת נערים ב' של מכבי תל אביב, אך בשל גילו לא ניתנו האישורים להעברתו והוא חזר למולדתו. בגיל 16 הוא חזר פעם נוספת לישראל ונאלץ לשחק במשחקים לא רשמיים בלבד. בשנים 2013–2015 שיחק במועדון הקונגולזי דיאבלס נוארס . רק לאחר מכן, ניתנו האישורים, והוא הצטרף לקבוצת הנוער של מכבי תל אביב באופן רשמי. ב-2014/2015 כבש 12 שערים במדי קבוצת הנוער של מכבי תל אביב וזכה עמה באליפות ליגת העל לנוער.
ב-12 ביולי 2015 הושאל צ'יבוטה להפועל כפר סבא מליגת העל הישראלית. ב-8 באוגוסט ערך צ'יבוטה את הופעת הבכורה שלו במועדון, כששיחק 90 דקות בהפסד 0–1 לבית"ר ירושלים במסגרת המחזור השלישי בשלב הבתים של גביע הטוטו. ב-22 באוגוסט ערך צ'יבוטה את הופעת הבכורה שלו בליגה, כששיחק 73 דקות בתיקו 2–2 נגד הפועל רעננה במסגרת המחזור הראשון של עונת 2015/2016. ב-29 באוגוסט הבקיע צ'יבוטה את שער הבכורה שלו במועדון, בדקה ה-72 בניצחון 1–0 על מכבי חיפה במסגרת המחזור השני. בעונתו הראשונה במועדון ערך צ'יבוטה 29 הופעות ליגה והבקיע שלושה שערים, ובתום העונה הוארכה השאלתו בעונה נוספת. בעונת 2016/2017 כבש חמישה שערים ב-29 הופעות, אך בסופה ירדה הפועל כפר סבא לליגה הלאומית.
ב-5 ביולי 2017 הושאל צ'יבוטה לבני יהודה תל אביב, ובישל את שער הניצחון לאלמוג בוזגלו בניצחון 1–0 על זניט סנקט פטרבורג במסגרת מוקדמות הליגה האירופית. בליגה כבש צ'יבוטה שמונה שערים בעונת 2017/2018, והיה שותף להעפלתה של הקבוצה לפלייאוף העליון. ב-29 ביולי 2018 חתם על חוזה חדש לשלוש שנים בבני יהודה, במסגרת עסקת העברתו של מאור קנדיל למכבי תל אביב.
ב 19 בפברואר 2019 חתם צ'יבוטה בלודוגורץ רזגארד מליגת העל הבולגרית בחוזה לארבע שנים החל מעונת 2019/2020. לאחר החתימה המשיך במדי הזהובים עד תום העונה אותה סיימו בפלייאוף העליון ובזכייה בגביע המדינה. בעונת 2019/2020 היה שותף צ׳יבוטה לאליפות התשיעית של המועדון הבולגרי בעודו תורם שבעה שערי ליגה ב-25 הופעות.
ב-2 בפברואר 2022 חתם צ׳יבוטה במכבי חיפה. ב-7 בפברואר ערך את הופעת הבכורה בניצחון 0–6 על מועדון ספורט אשדוד. ב-14 במרץ כבש שער בכורה בניצחון 0–1 על בית"ר ירושלים.
נבחרות קונגו.
ב-2011 ערך ארבעה הופעות בנבחרת הנערים עד גיל 17 של קונגו. ב-5 בספטמבר 2017 ערך צ'יבוטה את הופעת הבכורה שלו בבוגרים של נבחרת קונגו, בהפסד 1–5 ל.
חיים אישיים.
במאי 2016 נישא לבת זוגו הישראלית קרולינה, בחתונה אזרחית בקפריסין, ולאחר מכן החל צ'יבוטה בתהליכי בקשה לאזרחות ישראלית. להם גם בת משותפת. ב-15 בינואר 2018 קיבל מעמד של תושב ארעי בישראל בלבד, ובזכותו מאז יכול לשחק בליגה שלא על תקן שחקן זר. לאחר מכן בינואר 2018 קיבל גם אזרחות ישראלית, אך זאת רק לאחר שכבר רשם שתי הופעות רשמיות בנבחרת קונגו הבוגרת – מה שימנע ממנו מלשחק בנבחרת ישראל, כך על פי נוהלי פיפ"א.
תארים.
מכבי חיפה
טה סבחי פלאחה
טה סובחי פלאחה
ארננדו דה אלרקון
אַרְנַנְדוֹ דֶה אַלַרְקוֹן (בספרדית: Hernando de Alarcón) היה מגלה ארצות ספרדי בן המאה ה-16 שנודע כמי שהוביל משלחת ימית, בצמוד למשלחת היבשתית של פרנסיסקו וסקס דה קורונדו דרך מפרץ קליפורניה ובמעלה נהר הקולורדו עד הקצה הדרום-מערבי של מדינת אריזונה של ימינו והקצה הדרום-מזרחי של מדינת קליפורניה של ימינו.
על קורותיו בטרם הצטרף למשלחת קורונדו לא ידוע דבר פרט לכך שנולד בטרוחיו שבאקסטרמדורה שבצפון-מערב ספרד.
משלחת קורונדו הוקמה ביוזמת אנטוניו דה מנדוסה, המשנה למלך של מלכות המשנה של ספרד החדשה (מקסיקו של ימינו) לאחר שקיבל דיווח מהכומר הפרנציסקני מרקוס דה ניסה שערך סיור צפונה ב-1539 במטרה לברר את נכונות האגדה על העיר סיבולה שעל פי האגדה עמדה בראש ממלכה של שבע ערי הזהב. דה ניסה סיפר לדה מנדוסה שהוא הגיע לסיבולה, אם כי לא נכנס אליה ורק ראה אותה מרחוק, אבל העיר שניצבה על גבעה רמה, נראתה עשירה וגדולה כמו טנוצ'טיטלאן בירתם של האצטקים (כיום מקסיקו סיטי). דה מנדוסה החליט למנות את פרנסיסקו וסקס דה קורונדו, שהיה ידידו, לפקד על משלחת שמטרתה למצוא ולספח לספרד החדשה את סיבולה ואת הערים העשירות סביבה.
קורונדו הכין משלחת גדולה שכללה שתי קבוצות: הקבוצה הראשית, ובה מעל ל-300 חיילים אירופים (מרביתם ספרדים), ובין 1,300 ל-2,000 אינדיאנים מקסיקנים מבני בריתו, נעה צפונה ביבשה, והקבוצה שנייה, שכללה שלוש ספינות, שבראשה עמד אלרקון, נועדה לשאת את האספקה ונשק נוסף ולנוע במקביל צפונה לאורך החוף. המשלחת היבשתית שבראשה קורונדו יצאה מקומפוסטלה (כיום במדינת נאיאריט) ב-23 בפברואר 1540.